— 577 — 



icelle forteresse de sy grande estendue, tant en haulteur que 

 largeur, qu'elle pouvoit beaucoup nuyre à ladicte cité. 



Ce qu'ayant recongneu les citoyens, et se souvenant des 

 procès et guerres précédentz parle moyen de Gérard et aultres 

 archevesques, par commune délibération et résolution entre 

 eulx, le dymenche avant la Magdaleine de l'an mil deux cens 

 nouante ung, grand nombre de citoyens, tant vignerons 

 qu' aultres, comme d'envyron six ou sept cens, se transpor- 

 tarent avec armes, d'aultres avec instrumentz propres à dé- 

 molir édifices, en ladicte place et devant ledict chasteaul, au- 

 quel cstoit ledict archevesque avec ses gens. 



Où estant, quelques particuliers, ayantz charge des aultres 

 citoyens, parlarent audict archevesque, luy remonstrant le 

 peu de proffit qu'il dcbvoit espérer de telle forteresse, et les 

 incommoditez et dommaiges qu'en pourroient rocepvoir la 

 cité et les citoyens sy telle place tomboit entre les mains de 

 leurs ennemys, et que se resentant encor des guerres passées, 

 tant à cause des Vandales qu 'aultres, et craignant par après 

 de retomber en telle peine et intérostz, ilz avoient entre eulx 

 délibéré se transporter en ladicte place, en intention de la 

 desmolir et razer icelle forteresse, le priant, d'austant qu'il 

 désiroit prolonger sa vie et vivre le reste d'icelle en paix et 

 amytié avec eulx, sortir dudict chasteaul et permettre la dé- 

 molution d'irelluy, ne désirant , après c(f, que son amytié et 

 le recongnoistre pour archevesque et pasteur, luy déclairant 

 en oultre que leur intention estoit non sortir do ladicte place 

 qu'icelle forteresse ne fut totallement mise par terre. 



Ce qu'ayant entendu, ledict archevesque, voyant le prou- 

 chain danger où il estoit, et que le reste des citoyens estoient 

 en armes, et le peu de secours qu'il espéroit, ayma mieux 

 céder à la fureur du peuple que perdre la vie. Après quelques 

 honnestes excuses prinses, sortit avec ses gens dudict chas- 

 teaul, et incontinant après, les citoyens se meirent à desmolir 

 icelluy, tellement qu'il n'y demeura pierre sur aaltre. Et de- 

 puis ledict arclieves([ue vesquit avec les citoyens sans procès. 



